b'\n_START_ARTICLE_\nBrandstifter\n_START_SECTION_\nHandling\n_START_PARAGRAPH_\nTo unge studenter, Andrew McGee og Vicky Tomlinson, gennemg\xc3\xa5r et eksperiment udf\xc3\xb8rt af staten. Som resultat f\xc3\xa5r de nogle ganske sm\xc3\xa5 paranormale kr\xc3\xa6fter. Andrew, kaldet Andy, f\xc3\xa5r telepatiske evner, mens Vicky udvikler telekinetiske evner. De gifter sig efterf\xc3\xb8lgende og f\xc3\xa5r et barn sammen, datteren Charlene McGee, der er mutant. Charlene eller Charlie, som hun kaldes, har v\xc3\xa6ldige paranormale kr\xc3\xa6fter og kan skabe ild ved tankens kraft, s\xc3\xa5kaldt pyrokinese, og hun kan flytte ting med st\xc3\xb8rre kraft end moderen. Sammen med sin far, Andy, er hun p\xc3\xa5 flugt fra den s\xc3\xa5kaldte Butikken, der er en hemmelig gren af regeringen. Ved en fejltagelse er Vicky blevet myrdet af Butikken, der nu \xc3\xb8nsker at anvende Charlie som v\xc3\xa5ben og vil g\xc3\xb8re alt for at f\xc3\xa5 fat p\xc3\xa5 hende._NEWLINE_Butikken sender agenten John Rainbird af sted for at fange dem. Det lykkes ogs\xc3\xa5, og Charlie, som hun kaldes, bliver sammen med sin far holdt indesp\xc3\xa6rret p\xc3\xa5 et hemmeligt sted, hvor der bliver udf\xc3\xb8rt eksperimenter p\xc3\xa5 Charlie for at unders\xc3\xb8ge hendes paranormale kr\xc3\xa6fter._NEWLINE_Charlie stritter f\xc3\xb8rst imod disse eksperimenter, men John Rainbird overtaler hende til at forts\xc3\xa6tte ved at optr\xc3\xa6de som en venlig pedel._NEWLINE_Det lykkes Andy at slippe fri, men han og Charlie bliver fanget igen. Under den efterf\xc3\xb8lgende skudveksling bliver Andy skudt af John Rainbird, hvorefter Charlie dr\xc3\xa6ber ham med sine kr\xc3\xa6fter. Hun br\xc3\xa6nder ogs\xc3\xa5 hele f\xc3\xa6nglslet ned._NEWLINE_Bogen slutter med, at Charlie fort\xc3\xa6ller hele sin historie til det store amerikanske musikblad, Rolling Stone Magazine.\n_START_SECTION_\nAndre versioner\n_START_PARAGRAPH_\nBrandstifter blev filmatiseret i 1984 af Mark L. Lester. En efterf\xc3\xb8lger (denne gang en tv-film) blev lavet i 2002.'